open-index/open-wikipedia-markdown huggingface dataset:
Checkpoint

**Checkpoint** on Sailor-yhtyeen neljäs studioalbumi ja se julkaistiin elokuussa 1977. Kohtalaisesti menestyneen *[[The Third Step]]* -albumin jälkeen Pickett piti virallisesti sävellysvapaata, eikä osallistunut albumin tekemiseen. Mutta totuus tuli esille haastatteluissa, joissa Pickett myönsi, että musiikilliset erimielisyydet raastoivat yhtyettä. Yhteisesti oli sovittu vuonna 1974, että Kajanus tekee sävellykset ja sanoitukset albumeille. Marsh ja Serpell olivat sen aina hyväksyneet, mutta myöhemmin Pickett halusi myös tuoda omia sävellyksiä tuleville levyille. Johnstonin ja Becherin omat suosikit albumilta olivat *Checkpoint Charlie* ja *Down By the Docks*, joita pitivät potentiaalisina hitteinä. Ruotsissa albumi oli korkeimmillaan #48 ja Norjassa menestyi paremmin ollen #16.  Länsi-Saksassa single *Down By the Docks* oli #24. Henry Marsh hoitaa vokalistiosuuden *Put Your Mouth Where the Money Is* kappaleessa, jonka Marsh ja Serpell olivat yhteisesti säveltäneet ja sanoittaneet, kuten myös instrumentaalikappaleen *Istanbul 6.25*. Tuottajina olivat Bruce Johnston ja Curt Becher. Albumi on julkaistu LP-levynä ja c-kasettina (EPC 82256).

## Sailor-yhtye
* Grant Serpell: rummut, lyömäsoittimet, laulu.
* Henry Marsh: Nickelodeon, harmonikka, basso-syntetisaattori, akustinen kitara, laulu.
* Georg Kajanus: vokalisti, akustinen kitara, charango, syntetisaattori.

## Albumin sovitukset
* Thor Baldursson: *Down By the Docks* ja *Nothing Has Changed* (Jousisoittimet).

## Albumin kappaleet
### A-puoli
*1. Stay With Me Now (3:03)
*2. Romance (4:15)
*3. Keep Off the Street At Night (2:50)
*4. Checkpoint Charlie (5:30)
*5. Joe's Pianola (2:33)
### B-puoli
*1. Down By the Docks (5:38)
*2. Put Your Mouth Where the Money Is (2:45)
*3. My Girl (She Knows What to Do) (3:10)
*4. Istanbul 6.25 (3:24)
*5. Nothing Has Changed (4:36)
## 7" Singlet
*Down By the Docks / Put Your Mouth Where the Money Is: (Länsi-Saksa, Alankomaat, Jugoslavia, Italia, Kanada).
*Down By the Docks / Down By the Docks: (Turkki, Uusi-Seelanti, Alankomaat).
*Romance / Istanbul 6.25: (Länsi-Saksa, Englanti, Alankomaat).
*Down By the Docks: (Etelä-Afrikka) - 12" EP
*Down By the Docks (Part1) / Down By the Docks (Part2): (Uusi-Seelanti).

## Albumin tiedot
*Tuottaja: Bruce Johnston.
*Tuotanto: Bruce Johnston ja Curt Becher.
*Äänittäjä: Curt Becher ja Steve Levine.  
*Masterointi: Tim Young ja Allen Landau.
*Albumin pääsuunnittelija: Roslav Szaybo (CBS Records).
*Albumin suunnittelu: R.Szaybo ja J.Guttner.
*Valokuvat: Brian Cooke.
*Äänitetty CBS studiolla Lontoossa.
*Kappaleiden julkaisuoikeudet: Chappell - Morris Ltd. 1977.

## Lähteet
Kowloon-Canton Railway

**Kowloon-Canton Railway** (**KCR**; ) oli rautatieverkko Hongkongissa. Verkon ensimmäinen rataosa avattiin 1910, jolloin junia vetivät höyryveturit. 1980-luvulla KCR:n rautatieverkkoa täydennettiin pikaraitiotielinjoilla luoteisissa territorioissa. KCR:n verkosto käsitti lopuksi 32 rautatieasemaa ja 68 pikaraitiotieasemaa. Verkostoa liikennöi ja ylläpiti Hongkongin hallinnon täysin omistama Kowloon-Canton Railway Corporation (KCRC). Vuonna 2007 KCR:n verkosto yhdistettiin Hongkongin metroon. Kokonaisuutta kutsutaan samalla nimellä kuin metroa aiemmin (Mass Transit Railway, lyh. MTR). 

Vuonna 2006 KCR:n verkostossa Hongkongissa (pois lukien kaukoliikenne) kulki 544 miljoonaa matkustajaa.

## Lähteet

## Aiheesta muualla

* Kowloon-Canton Railway Corporationin kotisivut
Lomana LuaLua

**Lomana Trésor LuaLua** (s. 28. joulukuuta 1980 Kinshasa, Zaire) on jalkapalloilija Kongon demokraattisesta tasavallasta, joka edustaa Englannin mestaruussarjassa pelaavaa Blackpoolia. Hän on pelipaikaltaan hyökkääjä.

Kongon demokraattisen tasavallan jalkapallomaajoukkuetta LuaLua on edustanut 28 kertaa. Hän toimi vuoden 2004 Afrikan-mestaruuskilpailuissa maansa kapteenina.

LuaLuan veli Kazenga ja serkut Trésor Kandol ja Yannick Bolasie ovat myös jalkapalloilijoita.
Paratiisi (kappale)

**Paratiisi** on Rauli Badding Somerjoen sävellys ja sanat siihen on tehnyt Somerjoki yhdessä Arja Tiaisen kanssa. Kappale on Teoston raporttien mukaan ollut useana vuonna Suomen soitetuin kappale niin elävässä musiikissa kuin mediasoitossakin. Antero Jakoilalla oli iso rooli siihen, että kappaleesta muodostui sellainen kuin se on. Jani Uhlenius vaikutti myös kappaleen muotoon. Arja Tiainen teki kaksi säkeistöä, joita Somerjoki täydensi. Kitarasoolon kappaleeseen soittaa Jukka Tolonen. Somerjoen levytys kappaleesta on vuodelta 1973. Hän kertoi dokumentissa *Lähikuvassa Rauli Badding Somerjoki* miettineensä kahden kuukauden ajan toisen säkeistön sanoja. Kappale julkaistiin myös ”Mä jäin kii” -singlen B-puolella.

Sittemmin kappaleen ovat Suomessa levyttäneet myös Esko Rahkonen (1975), Veijo Tapio (1978), Helvi Wathen (1984), Janne Koivunen (1991), Jarmo Hannula (1999), Sakari Kuosmanen (1999), Ville Valo (1999), Mikko Alatalo (2000), Larharyhmä (2000), The Steelers (2000), Matti ja Teppo (2002), Tomi Metsäketo (2006), Jani Wickholm (2008), Paula Koivuniemi (2009) sekä Agents & Vesa Haaja (2012). Näistä Kuosmasen ja Valon versiot lienevät tunnetuimpia. Ruotsissa kappaleen on levyttänyt Bo Kaspers Orkester vuonna 2006 nimellä "Paradiset" albumilla *Hund* (käännös Bo Sundström). Krista Siegfrids on laulanut Paradiset-version uudelleen Ikean mainosta varten (2016).

*Helsingin Sanomat* pyysi kevään 2009 juttusarjassa lukijoita nimeämään oman ”onnen laulunsa”, ja yli 800 ehdotetun kappaleen joukosta ”Paratiisi” tuli äänestyksessä viidenneksi.

## Lähteet
* 

### Viitteet

## Aiheesta muualla

* Viola – Suomen kansallisdiskografia.
* Ylen Elävä arkisto: Lähikuvassa Rauli Badding Somerjoki
* Ylen Elävä arkisto: Ville Valo ja Agents, Paratiisi
God Only Knows

**God Only Knows** on yhdysvaltalaisen The Beach Boys -yhtyeen kappale vuodelta 1966. Kappaleen sävelsi ja tuotti Brian Wilson ja sanoitti Tony Asher. Säveltäjä-Brianin veli Carl Wilson laulaa kappaleen.

”God Only Knows” rikkoi popmusiikin standardit monessa mielessä. Sen sävellajirakenne on vaikeaselkoinen ja mutkikas, ja väliosan transponoitu sointukierto tuo entisestään lisää vaikeutta. Se oli yksi ensimmäisistä englanninkielisistä poplauluista, joiden nimessä käytetään sanaa *Jumala*. Vuonna 1966 tällainen rohkeus oli harvinaista ja Yhdysvaltain listalla single nousikin vain sijalle 39. (Britanniassa se nousi kuitenkin erinomaisesti toiselle sijalle). ”God Only Knows” oli teknisenä äänityksenä kunnianhimoinen, ja harppuineen, huiluineen ja barokkimaisine stemmoineen se toi popmusiikkiin uusia lauluharmonisia ja soitannallisia sävyjä, kuten myös koko isäntäalbumi *[[Pet Sounds]]*.

Paul McCartney ja John Lennon ovat maininneet ottaneensa ”God Only Knowsista” mallia The Beatlesin kappaleeseen ”Here, There and Everywhere”. Myöhemmin Paul McCartney on sanonut ”God Only Knowsin” olevan paras kappale koko popmusiikin historiassa.

Kappaleen on suomentanut Jyrki Lindström nimellä ”Taivas vain tietää”. ”Taivas vain tietää” -kappaleen ovat levyttäneet Jormas ja Tapani Kansa.

Tammikuussa 2022 *Helsingin Sanomat* pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”God Only Knows” ylsi sijalle 17.

## Lähteet
* 

### Viitteet
Gary Pallister

**Gary Andrew Pallister** (s. 30. kesäkuuta 1965 Ramsgate, Kent, Englanti) on englantilainen entinen jalkapalloilija, pelipaikaltaan puolustaja. Hänet muistetaan parhaiten ajastaan Manchester Unitedissa.

Pallister aloitti uransa Billingham Townissa, josta siirtyi 19-vuotiaana Middlesbroughiin. Viiden kauden ja 156 liigaottelun aikana Pallister vietti muutaman ottelun lainalla Darlingtonissa, kunnes siirtyi vuonna 1989 Manchester Unitediin Britannian silloisella ennätyssiirtosummalla (2,3 milj. £). Pallister oli jo kaudella 1990–1991 tärkeässä roolissa, kun ManU voitti Cup-voittajien cupin loppuottelussa Barcelonan numeroin 2–1.

Valioliiga -kaudella 1992–1993 Pallisterin varmat otteet Unitedin alakerrassa tuottivat seuralle ensimmäisen liigamestaruuden sitten kauden 1966–1967. Kausi 1997–1998 oli Pallisterin viimeinen ManU:ssa. Sillä kaudella ManU sijoittui liigassa toiseksi, häviten vain yhden pisteen Arsenalille. Pallister oli yhdeksän ManU-kautensa aikana voittamassa kolmea FA Cupia, neljää liigamestaruutta, yhtä liigacupia ja yhtä cup-voittajien cupia.

Vuonna 1998 Pallister palasi takaisin Middlesbroughiin, jossa hän pelasi vuoteen 2001 saakka, jolloin lopetti pelaajauransa.

Englannin A-maajoukkuetta Pallister edusti 22 kertaa. 

## Aiheesta muualla
*Pallisterin profiili soccerbase.comissa 
*Pallister Englannin jalkapalloliiton sivuilla
Canon PowerShot A75

**Canon PowerShot A75** on Canonin Powershot-tuoteperheen julkaisema digitaalikamera. Se on varustettu muun muassa 3,2 megapikselin CCD-kennolla, 3-kertaisella optisella zoomilla, 1,8 tuuman TFT-näytöllä, 9 pisteen AiAF-automaattitarkennuksella ja 13 kuvausohjelmalla. Kamera toimii neljällä AA-kokoisella sormiparistolla tai AA-kokoisilla akuilla. Kamera tukee CompactFlash-muistikortteja. Se painaa ilman paristoja (tai akkuja) ja muistikorttia noin 200 grammaa.

## Tärkeimmät ominaisuudet
*3,2 megapikselin CCD-kenno
*13 kuvausohjelmaa
*DIGIC-suoritin ja iSAPS-tekniikka
*9 pisteen AiAF-automaattitarkennus
*Makrokuvaus 5 senttimetrin läheisyydestä
*Videokuvaustoiminto
*1,8 tuuman TFT-näyttö
*Suomenkieliset käyttövalikot

## Kuvakoot

### Valokuva
***Iso:** 2048&nbsp;×&nbsp;1536
***Keskikoko 1:** 1600&nbsp;×&nbsp;1200
***Keskikoko 2:** 1024&nbsp;×&nbsp;768
***Pieni:** 640&nbsp;×&nbsp;480

### Videokuva
***Iso:** VGA, resoluutio 640&nbsp;×&nbsp;480, 15 kuvaa sekunnissa
***Keskikoko:** QVGA, resoluutio 320&nbsp;×&nbsp;240, 15 kuvaa sekunnissa
***Pieni:** QQVGA, resoluutio 160&nbsp;×&nbsp;120, 15 kuvaa sekunnissa

## Katso myös
*Digitaalinen valokuvaus

## Lähteet
*Canonin suomenkieliset sivut
Lahnaslammin ratapiha

**Lahnaslammin ratapiha** (, ratakm 880,7) on rautatieliikennepaikka Sotkamon kunnassa Suomen rataverkkoon kuuluvalla sivurataosuudella . Ratapiha sijaitsee Lahnaslammin kaivoksen yhteydessä, ja sitä käytetään kaivokselta lähtevien malmijunien kuormaamiseen. Liikennepaikalla on ainoastaan kaivoksen toimintaan sidottua tavaraliikennettä.

Lahnaslammin tavaraliikenteen hoitaa Kontiomäen rautatieasemalta käsin toimiva päivystäjäjuna, joka hoitaa samalla myös Vuokatin rautatieaseman vaihtotyöt. Liikenne Lahnaslammin ratapihalla sekä Vuokatin ja Lahnaslammin välisellä radalla tapahtuu vaihtotyönä. Ratapihalla raiteilla 1 ja 4 on käytössä myös vaununsiirtolaitteet kuormattavana olevien vaunujen siirtelyä varten.

## Lähteet
Saruskurki

**Saruskurki** (*Grus antigone*) on suurikokoinen kurkilintu. Lajin nimesi Carl von Linné 1758.

## Nimi
Nimi ”sarus” tulee linnun englanninkielisestä nimestä ja edelleen sen hindinkielisestä nimestä *sāras*. Hindin sana tulee sanskritin sanasta *sarasa*, joka tarkoittaa “järvilintua”.

Tieteellinen nimi *Grus* on vakiintunut kurkea tarkoittavaksi suvuksi 1700-luvulta alkaen.  *Antigone* on Linnén vuonna 1758 antama lajinimi, joka viittaa Troijan kuninkaan Laomedonin tyttäreen Antigoneen, joka muuttui haikaraksi. Linné sekoitti tarinan toiseen kreikkalaiseen kertomukseen, jossa prinsessa Gerana muuttui kurjeksi.

## Koko ja ulkonäkö
Linnun pituus on 120–155&nbsp;cm ja se painaa keskimäärin 7,3&nbsp;kg. Koiraat ovat kookkaampia. Intiassa pesivän saruskurjen koiraat voivat olla erittäin suuria: niiden korkeus voi olla jopa 2 metriä ja siivenkärkien väli 2,5 metriä. Saruskurki on hieman tavallista kurkea kookkaampi. Höyhenpuku on pääosin hopeanharmaa. Pää ja kurkku ovat kirkkaan punaruskeat ja päälaki vaaleanharmaa. Koivet ovat vaaleanpunaiset ja pitkähkö nokka on tumma. Lennossa voi havaita tummat siivenkärjet ja suoraksi ojennetun kaulan. Sukupuolet ovat saman näköiset. Nuori lintu on ruskehtavampi ja sen pää on vaalean ruskea. Lajista tunnetaan 4 alalajia.

## Esiintyminen
Etelä- ja Kaakkois-Aasia sekä Australian Queensland. Laji tavattiin Queenslandissa ensimmäisen kerran 1964, jonka jälkeen se on vähitellen runsastunut ja laajentanut asuinaluettaan. Se kilpailee hyvällä menestyksellä kovasti saman näköisen australiankurjen kanssa. Maailman populaatio on jakaantunut seuraavasti: Intiassa (nimialalaji *antigone*) laji on taantunut, kanta alle 10&nbsp;000 yksilöä; Australiassa (alalaji *gilliae*) laji lisääntyy, kanta yli 10&nbsp;000 yksilöä; Kaakkois-Aasian (alalaji *sharpii*) populaatiot ovat taantuneet, kanta 1&nbsp;500–2&nbsp;000 yksilöä. Laji on aiemmin pesinyt myös Pakistanissa ja Filippiineillä mutta on kadonnut 1980- ja 1960-luvulla. Filippiineillä tavattu lintu oli pienikokoinen ja oma alalajinsa *luzonica*.

Laji on pääasiassa paikkalintu, joskin se voi muuttaa lyhyitä matkoja. Laji on vaarantunut, uhanalainen.

## Elinympäristö
Kosteikot, jokien rannat ja suistot sekä alavat viljelysmaat.

## Lisääntyminen

Pariside on elinikäinen. Laji pesii vuosittain. Pesä on maassa ja se on suuri kasvinosista kasattu keko. Naaras munii tavallisesti 2, joskus 3 munaa (vain kerran on tavattu 4-munainen pesä), joita molemmat puolisot hautovat, yhteensä keskimäärin 31 päivää. Koiras hautoo vähemmän aikaa ja vartioi enemmän reviiriä. Poikaset ovat pesäpakoisia ja oppivat lentämään noin 2 kuukauden ikäisinä. Poikaset pysyttelevät emojen seurassa vielä kuukausia.

## Ravinto
Kaikkiruokainen. Pääasiassa se syö sammakoita, matelijoita, lintujen ja kilpikonnien munia, hyönteisiä, viljaa, papuja ja muita kasviksia.

## Lähteet
* 
* Perrins, Christopher M. (päätoim.) 1992: Otavan lintutieto - Maailman linnut. Otava. Italia. 
* Birds of India

### Viitteet
Alan Lightman

**Alan Lightman** (s. 1948 Memphis, Tennessee) on yhdysvaltalainen fyysikko, kirjailija ja esseisti. Hänen kaunokirjallinen teoksensa *Einsteinin unet* (1993) oli kansainvälinen menestys. Lightman toimii professorina Massachusetts Institute of Technologyssa.

## Lähteet

## Suomennettu teos
* 

## Aiheesta muualla
* Kotisivut.
Martti Liimo

**Martti Juhani Liimo** (26. syyskuuta 1941 Tampere – 1. joulukuuta 1995 Helsinki) oli suomalainen koripalloilija.

Martti Liimo oli mukana Suomen menestyksekkäimmässä koripallomaajoukkueessa, joka osallistui Tokion 1964 olympialaisiin ja sijoittui Suomessa järjestetyissä EM-kisoissa 1967 kuudenneksi. Martti Liimo pelasi EM-kisoissa myös 1961, 1963 ja 1965 ja voitti PM-kultaa 1962 ja 1964. SM-kultaa hän voitti viidesti Helsingin Kisa-Tovereitten paidassa 1961–1965. Hänen pikkuveljensä Kari Liimo oli myös mukana kaikissa edellä mainituissa joukkueissa. Martti Liimo pelasi SM-sarjassa 15 kautta ja 284 ottelua, joissa hän teki 3847 pistettä keskiarvolla 13,5.

Martti Liimo pelasi yhteensä 124 maaottelua, joissa heitti 980 pistettä. Hänen yhden maaottelun ennätyksensä on 33 pistettä Etelä-Koreaa vastaan 1964.  Hän pelasi myös Euroopan joukkueessa 1965 Krakovassa Euroopan cupin mestaria Real Madridia sekä vuotuisen FIBAn koripallofestivaalin sinä vuonna järjestänyttä Wisla Krakovaa vastaan.

Vuonna 2016 Liimo nimettiin Suomen koripallon Hall of Fameen.

Liimo näytteli myös Frankensteinin hirviötä Kivikasvojen televisioelokuvassa *[[Lepakkolinna]]* vuonna 1980.

Hänet on haudattu Malmin hautausmaalle Helsinkiin.

## Lähteet
* Martti Liimo Suomen Koripallomuseo
* Martti Liimo Suomen Koripalloliitto
* Maajoukkuetilastot Suomen Koripalloliitto
* .
* FIBA Newsletter No. 38.

### Viitteet
Xmonad

**Xmonad** on X Window System -järjestelmää varten kehitetty limittävä ikkunanhallintaohjelma joka on tarkoitettu olemaan helppo käyttää näppäimistöltä. Lähdekoodi on suunniteltu olemaan helposti muokattava ja mahdollisimman lyhyt ja virheetön. Xmonad on ohjelmoitu kokonaan Haskell-ohjelmointikielellä ja se on BSD-lisenssin alainen vapaa ohjelmisto.

Xmonad on limittävä ikkunointiohjelma eli ohjelma määrittelee automaattisesti ikkunoiden paikat jotta ne täyttäisivät koko näytön. Käyttäjän ei siten tarvitse huolehtia ikkunoiden sijoittelusta. Ohjelma sisältää useita eri asettelumalleja ja myös toisten käyttäjien suunnittelemia asetteluja voidaan käyttää.

Ohjelman virheettömyyden takaamiseksi ohjelmaa testataan automatisoidulla työkalulla joka osittain pystyy todistamaan ohjelman oikeellisuuden.

## Lähteet

## Aiheesta muualla
*Viralliset sivut 
*Käyttäjien tekemiä parannuksia
Jorma Pilkevaara

**Jorma Kalevi Pilkevaara** (24. lokakuuta 1945 Helsinki – 12. heinäkuuta 2006) oli suomalainen koripalloilija.

Jorma ”Pilkku” Pilkevaara oli mukana Suomen menestyksekkäimmässä koripallomaajoukkueessa, joka osallistui Tokion 1964 olympialaisiin ja sijoittui Suomessa järjestetyissä EM-kisoissa 1967 kuudenneksi. Jälkimmäisessä turnauksessa Pilkevaara valittiin kisojen tähtiviisikkoon. Kotimaassaan hän sijoittui Vuoden urheilija -äänestyksessä yhdeksänneksi. Vuoden koripalloilijaksi hänet valittiin neljästi.

Takamiehenä pelannut 187-senttinen Pilkevaara voitti Pohjoismaiden mestaruuden viidesti ja Suomen mestaruuden seitsemän kertaa edustaessaan Torpan Poikia, Tapion Honkaa ja Turun NMKY:tä. Hän pelasi yhteensä 158 maaottelua ja oli kahdesti Euroopan edustajana pelaamassa Euroopan cupin mestaria (Real Madrid) vastaan.

Vuonna 2013 Pilkevaara nimettiin Suomen koripallon Hall of Fameen. Vuonna 2015 paljastettiin Helsingin Munkkiniemessä Munkkiniemenkentällä Pilkevaaran muistolaatta. Pilkevaara oli harjoitellut kentällä 1950- ja 1960-luvulla kesät talvet.

## Katso myös
* Luettelo 1 000 pistettä Suomen koripallomaajoukkueessa tehneistä pelaajista

## Lähteet
* 

### Viitteet

## Aiheesta muualla
* Jorma Pilkevaaran muistokirjoitus Helsingin Sanomissa
Springfield (New York)

**Springfield** on kunta New Yorkin osavaltiossa Yhdysvalloissa. Alueen asukasluku oli vuonna 2000 1350 ja sillä on pinta-alaa 117,7 km², joista sisävesiä on 6,4 km² (5,46%).
Skra Bełchatów

**KPS PGE Skra Bełchatów SSA** on puolalainen lentopalloseura Bełchatówin kaupungista. Seuran edustusjoukkue voitti kaudella 2008–2009 muun muassa Puolan liigan mestaruuden sekä Puolan cupin pronssia. Lisäksi joukkue osallistui Mestareiden liigaan ja sai pronssia.

## Kotihalli
Kotiottelunsa joukkue pelaa Hala Energia -hallissa. Halliin mahtuu yleisöä 2 295 katsojaa.

## Historia
Bot Skra Bełchatów perustettiin vuonna 1957 Keski-Puolassa sijaitsevaan Bełchatówin pikkukaupunkiin. Bełchatów on vienyt viisi kertaa Puolan mestaruuden peräkkäin vuosina 2005-2009. Lisäksi se on saavuttanut liigassa pronssia kaudelta 2002 sekä voittanut Puolan Cupin mestaruuden kolme kertaa peräkkäin vuosina 2005, 2006, 2007 ja neljännen kerran vuonna 2009. Puolan Cupissa joukkue voitti hopeaa kaudella 2004 sekä pronssia 2008 kaudelta. Joukkue otti kaudella 2008 seuralentopallon arvostetuimman seurajoukkuekilpailun pronssiset mitalit kotikentällään.

## Saavutukset
http://www.the-sports.org/volleyball-belchatow-pge-results-identity-s3-c2-b1-o44-i2735.html#tab2

**Puolan liiga:**
* Puolan mestaruus(8): 2005, 2006, 2007, 2008, 2009, 2010, 2011, 2014
* Puolan liiga-hopea(1): 2012
* Pronssia liigassa(3): 2002, 2015, 2016

**Puolan cup:**
* Puolan Cup-mestaruus(7): 2005, 2006, 2007, 2009, 2011, 2012, 2016
* Puolan Cup-hopea(1): 2004

**Puolan supercup:**
* Puolan Cup-mestaruus(2): 2012, 2014

**Mestareiden liiga:**
* Mestareiden liiga-hopea(1): 2012
* Mestareiden liigan pronssia(2): 2008, 2010
* Mestareiden liigan neljäs merkintä(1): 2015

**Jalkapallon seurajoukkueiden maailmanmestaruuskilpailut:**
* Jalkapallon seurajoukkueiden maailmanmestaruuskilpailut-hopea(2): 2009, 2010
* Jalkapallon seurajoukkueiden maailmanmestaruuskilpailut pronssia(1): 2012

## Muuta
Suomalaisista joukkueessa on pelannut keskitorjuja Janne Heikkinen vuosina 2006–2009.

## Aiheesta muualla
* Seuran virallinen sivusto
Josef Julius Wecksellin patsas

**Josef Julius Wecksellin patsas** on Turussa sijaitseva, kuvanveistäjä Yrjö Liipolan valmistama muistomerkkipatsas.

Patsas valmistui vuonna 1932 ja se pystytettiin Åbo Akademin kirjaston edustalle vuonna 1934 runoilija ja näytelmäkirjailija Josef Julius Wecksellin muistoksi. Sen lahjoitti kaupungille G. A. Petreliuksen lahjoitusrahasto.

Patsas on valmistettu pronssista ja sen jalusta graniitista.

## Lähteet
Oneonta

**Oneonta**, irokeesien mahdollisesti tapaamispaikkaa tarkoittanut sana, on seuraavien yhdysvaltalaisten kaupunkien nimi:

* Oneonta Alabamassa
* Oneonta Kaliforniassa
* Oneonta Kansasissa
* Oneonta Kentuckyssä
* Oneonta New Yorkissa.

## Katso myös
Oneonta liittyy myös seuraaviin yhdysvaltalaisiin paikkoihin:
* Oneonta Beach, ranta Havaijissa
* Oneonta Gorge, kanjoni Oregonissa
* Oneonta Lake, järvi Wisconsinissa.
Turun tuomiokirkon kortteli v. 1756

**Turun tuomiokirkon kortteli v. 1756** on Bruno Aspelinin tekemä veistos. Se sijaitsee Turussa Brahenpuistossa.

Veistos on valmistettu pronssista ja sen jalusta punagraniitista. Sen lahjoitti Turun kaupungille Gustav Albert Petreliuksen lahjoitusrahasto, ja se paljastettiin vuonna 1931.

Teos tunnetaan myös nimellä *Vanha kirkkokortteli* ja se esittää nimiensä mukaisesti Turun tuomiokirkon korttelia vuonna 1756, ennen vuoden 1827 Turun paloa.

Runsaan kolmen metrin pituiselle graniittijalustalle on asetettu samanlaisesta kivestä valmistettu 70 senttimetrin korkuinen, 117 senttimetrin levyinen ja 207 senttimetrin pituinen paasi, jonka päällä on pronssista valettu reliefiasemakaava kirkkokorttelista vuonna 1756. Paaden sivut on hiottu himmeiksi ja sen päätysivuihin on upotettu pyöreät pronssiin valetut kohokuvat, joista toinen esittää näkymää Suurtorilta kirkolle päin, ja toinen sillan ympäristöä. Asemakaava ja kohokuvat on luonut taiteilija Bruno Aspelin ja ne on valanut helsinkiläinen D. Uuranen. Kivijalustan piirustukset laati arkkitehti Erik Bryggman ja kivet työsti turkulainen K. G. Forsströmin kivenjalostuslaitos.

Muistokiven pitkiin sivuihin on hakattu suomeksi ja ruotsiksi teksti ”G. A. Petreliuksen lahjoitusrahasto pystytti muistokiven 1930”. Niin olikin alun perin tarkoitus tehdä, mutta talven vaikeat keliolot estivät kiven kuljettamisen, ja se saatiin paikalleen vasta vuonna 1931. Muistomerkin paljastusjuhlaa vietettiin 13. toukokuuta 1931.

## Teos kuvattuna eri puolilta

file:Turun tuomiokirkon kortteli v. 1756, kaakosta ja yläviistosta katsottuna.JPG|Veistos kaakosta ja yläviistosta katsottuna katsottuna
file:Turun tuomiokirkon kortteli v. 1756, luoteesta katsottuna.JPG|Veistos luoteesta katsottuna
file:Turun tuomiokirkon kortteli v. 1756, koillisesta katsottuna.JPG|Veistos koillisesta katsottuna


## Lähteet
Uolevi Manninen

**Uolevi Manninen** (7. huhtikuuta 1937 Äänekoski – 10. marraskuuta 2009 Naantali) oli suomalainen kaupan alan yritysjohtaja, joka nuoruudessaan loi maajoukkuetason koripallouran.

## Urheilu-ura

Manninen aloitti koripalloilun kotipaikkakuntansa Äänekosken Urheilijoissa. SM-sarjassa Manninen pelasi 12 kautta ja 216 ottelua seuroinaan Helsingin Ilves, Helsingin NMKY ja Tapion Honka. Hän oli mukana Suomen menestyksekkäimmässä koripallomaajoukkueessa, joka osallistui Tokion 1964 olympialaisiin ja sijoittui Suomessa järjestetyissä EM-kisoissa 1967 kuudenneksi. Manninen oli 202 senttimetrin pituudellaan Suomen kaikkien aikojen pisin olympiaurheilija, kunnes vuonna 2008 Suomea edusti Pekingin olympialaisissa eteläafrikkalaissyntyinen Frantz Kruger. EM-kisoihin hän osallistui yhteensä neljä kertaa ja voitti PM-kultaa kolmesti ja Tapion Honkaa edustaen myös Suomen mestaruuden kolmesti. Maaotteluissa hän pelasi 106 kertaa. Manninen valittiin Suomen koripallon Hall of Fameen vuonna 2020.

### Saavutuksia
* Kesäolympialaisissa 1964, EM-kilpailuissa 1961, 1963, 1965 ja 1967
* Suomen mestaruus 1968, 1969 ja 1970
** SM-hopeaa 1967
** SM-pronssia 1962, 1963 ja 1965
* Suomen cup-mestaruus 1968
* SM-sarjan kolmanneksi paras pisteidentekijä kaudella 1960

## Ura liike-elämässä

Koripallouransa jälkeen Manninen toimi Kalle Anttila Oy:n toimitusjohtajana 1976–1993 ja Tukkukauppojen Oy:n (myöhemmin Tuko Oy) konsernijohtajana 1993–1996. 

## Lähteet
* 
* 
* Uolevi Manninen Suomen Koripalloliitto
* Maajoukkuetilastot Suomen Koripalloliitto

### Viitteet

## Aiheesta muualla
* Uolevi Mannisen muistokirjoitus Helsingin Sanomissa
Oneonta (New York)

**Oneonta** on kaupunki Otsegon piirikunnassa New Yorkin osavaltiossa Yhdysvalloissa. Vuoden 2000 väestönlaskennassa asukkaita oli 13292, joista yli 91% valkoihoisia. Pinta-alaa kaupungilla on 11,3 km². Kaupunki on perustettu vuonna 1908.

Kaupunki sijaitsee Catskill-vuorten pohjoispuolella ja sen eteläosan läpi virtaa Susquehanna-joki. Jokea pitkin kulkee päätie Interstate 8.

Oneotassa sijaitsee New Yorkin osavaltionyliopistoon (SUNY) kuuluva  *State University of New York at Oneonta* (*SUCO*), sekä yksityinen yleissivistävä *Hartwick College*. Näiden korkeakoulujen opiskelijat muodostavat suuren osan kaupungin asukkaista (yhteensä 7&nbsp;000 henkilöä).
Genius ohjaa nuoruutta

**Genius ohjaa nuoruutta** on kuvanveistäjä Wäinö Aaltosen suunnittelema, vuonna 1961 paljastettu suihkukaivoveistos. Se sijaitsee Turun Yliopistonmäellä, Turun yliopiston keskusaukiolla.

Veistos ja suihkukaivo kuuluivat jo arkkitehti Aarne Ervin alkuperäisiin yliopiston keskusaukeaman suunnitelmiin. Veistos tilattiin Wäinö Aaltoselta ja sen lahjoitti vuorineuvos Veli Arvonen. Veistoksen alkuperäinen nimi oli *Muusan kuiskaus*. Nimi kuitenkin muutettiin jo ennen teoksen paljastamista, joka tapahtui J. V. Snellmanin päivänä 12. toukokuuta 1961.

Genius ohjaa nuoruutta -veistos kuvaa naista ja nuorukaista, ja sen ympärillä on laaja suihkukaivoallas. Pronssiveistoksen korkeus on noin 300 senttimetriä. Teoksesta on myös valmistettu useita 47 senttimetrin korkuisia pienoisveistoksia.

Turun yliopiston ainejärjestön Synapsi ry:n jäsenet pesevät veistoksen vuosittain vapunaattona.

## Lähteet
Pertti Laanti

**Pertti Juhani Laanti** (s. 24. huhtikuuta 1939 Turku) on aktiiviuransa lopettanut suomalainen koripalloilija.

Pertti ”Pepe” Laanti oli mukana Suomen menestyksekkäimmässä koripallomaajoukkueessa, joka osallistui Tokion 1964 olympialaisiin ja sijoittui Suomessa järjestetyissä EM-kisoissa 1967 kuudenneksi. Kaikkiaan Laanti oli mukana neljissä EM-kisoissa ja voitti kolme PM-kultaa. Suomen mestaruuden hän voitti Helsingin Kisa-Tovereitten riveissä 1964 ja 1965. SM-sarjassa hän pelasi 15 kautta, jona aikana kertyi 221 ottelua ja 2819 pistettä keskiarvolla 12,7.

195-senttinen Laanti pelasi yhteensä 132 maaottelua, joissa hän teki 875 pistettä. Helsingin Kisa-Tovereissa hän oli joukkueen kapteeni ja myös johtokunnan jäsen 1964–1972. Lisäksi hän edusti Turun NMKY:tä, Turun Rientoa ja Turun Urheiluliittoa. Hänen lapsistaan Riku Laanti on ollut koripallon maajoukkuepelaaja ja Riikka Laanti Suomen mestari. Myös Laantin tyttärenpoika Tuukka Jaakkola on koripalloilija.

## Lähteet
* 

### Viitteet
Plejadit (mytologia)

**Plejadit** (), Artemiin seuralaiset, olivat kreikkalaisessa mytologiassa seitsemän titaani Atlaksen ja merinymfi Pleionen tytärtä, jotka olivat syntyneet Kyllene-vuorella. Isänsä mukaan heitä kutsuttiin myös **atlantideiksi**. He olivat Kalypson, Hyaan, hyadien ja hesperidien sisaria. Plejadit olivat nymfejä Artemiin kulkueessa.

Nimen alkuperästä ei ole täyttä varmuutta. Alun perin heidän nimensä miellettiin johtuvat heidän äitinsä nimestä *Pleione*, mutta muun muassa Vergilius yhdisti heidän nimensä kreikan kielen verbiin πλεîν 'purjehtia', koska plejadien tähtikuvio on näkyvissä öisin Välimerellä toukokuun puolestavälistä aina marraskuun alkuun, mikä sattumoisin oli myös antiikin ajan purjehduskausi.

## Seitsemän sisarta
Useat miespuoliset Olympoksen jumala, muiden muassa Zeus, Poseidon ja Ares, antautuivat lemmenleikkeihin seitsemän taivaallisen sisarensa kanssa, ja näiden suhteiden seurauksena syntyi jälkeläisiä:

# Maia, vanhin plejadeista, sai Hermeen suhteesta Zeuksen kanssa.
# Elektra sai Zeuksen kanssa Dardanoksen ja Iasionin.
# Taygete oli Lakedaimonin äiti ja isä oli Zeus
# Alkyone ja Poseidon saivat Hyrieuksen
# Kelaino ja Poseiden saivat Lykoksen ja Eurypyloksen
# Sterope (tai Asterope) ja Ares saivat Oinomaoksen
# Merope, nuorin plejadeista, nai kuolevaisen Sisyfoksen, ja tullen itsekin siten kuolevaiseksi hiipui pois. Hän synnytti Sisyfokselle useita poikia.

Meropea lukuun ottamatta plejadit seurustelivat jumalien kanssa.

## Mytologia
Sen jälkeen kun Atlas joutui kannattelemaan taivasta hartioillaan, Orion alkoi tavoitella kaikkia plejadeja ja Zeus muutti heidät ensin kyyhkysiksi ja sittemmin tähdiksi tyynnytelläkseen heidän isäänsä. Orionin tähdistön sanotaan edelleen jahtaavan heitä läpi öisen taivaan.

Plejadien tähtikuviossa vain kuusi tähdistä loistaa kirkkaana, ja seitsemäs, Merope, loistaa himmeästi häpeillessään ikuisesti suhdettaan kuolevaisen kanssa. Myytistä riippuen himmeän tähden kerrotaan olevan myös Elektra, joka suree Dardanoksen jälkeläisten kukistumista Troijan valtauksen yhteydessä.

Tarinassa, jossa plejadit muuttuvat tähdiksi, kerrotaan, että kaikki seitsemän surmasivat itsensä, koska he olivat suruissaan isänsä kohtalosta tai sisarustensa hyadien menettämisestä. Zeus muutti sisaret kuolemattomiksi asettamalla heidät taivaalle plejadeina tunnetun tähtikuvion muotoon.

## Lähteet
Raimo Lindholm

**Raimo Allan Lindholm** (17. marraskuuta 1931 Helsinki – 20. marraskuuta 2017 Helsinki) oli suomalainen koripalloilija. Lindholm on ainoa suomalainen kaksissa olympiakisoissa pelannut koripalloilija, ja lisäksi hän pelasi kuusissa EM-kilpailuissa. Lindholm valittiin Vuoden koripalloilijaksi kuudesti 1950-luvulla. Miesten SM-sarjassa hän edusti Työväen Mailapoikia saavuttaen kuusi hopea- ja kolme pronssimitalia ja kuuluen useilla kausilla sarjan parhaisiin korintekijöihin. Hän oli myös pesäpallon SM-mitalisti.

## Urheilu-ura

”Spike” Lindholm on ainoa suomalainen koripalloilija, joka on pelannut kaksissa olympiakisoissa. Helsingissä 1952 Suomen pelit päättyivät kolmeen tappioon, mutta Tokiossa 1964 Suomi sijoittui 11:nneksi 16 maan joukossa voitettuaan yhdeksästä ottelusta neljä. Lindholm ei osallistunut kisapaikan varmistaneeseen Geneven olympiakarsintaan, mutta valittiin kokeneena pelaajana itse kisoihin.

Lindholm osallistui EM-kisoihin kuusi kertaa, ja paras sijoitus oli yhdeksäs. Hän voitti 1960-luvulla kolme PM-kultaa mutta ei yhtään Suomen mestaruutta. Himmeämpiä SM-mitaleja hän sai Työväen Mailapoikien riveissä koripallon lisäksi pesäpallossa, jossa hän pelasi myös viisi Itä–Länsi-ottelua. Koripallomaajoukkueessa Lindholm pelasi yhteensä 116 kertaa ja oli pitkään joukkueen kapteeni. Vuoden koripalloilijaksi 190-senttinen Lindholm valittiin kuudesti 1950-luvulla.

## Yksityiselämä

Lindholm toimi Työväen Mailapoikien puheenjohtajana 1970–1972. Lindholmin tytär Riitta Lakaniemi (o.s. Lindholm) pelasi koripallossa 34 maaottelua ja voitti Suomen mestaruuden kahdesti. Tyttärentytär Noora Lakaniemi pelaa SM-tasolla, ja myös muut lapsenlapset ovat saavuttaneet mitaleja niin koripallossa, yleisurheilussa, jääkiekossa, golfissa kuin telinevoimistelussakin.

## Saavutukset
### Pesäpalloilijana
* 2 SM-hopeaa: 1956, 1957
* 2 SM-pronssia: 1955, 1962
* 5 Itä-Länsi-ottelua: 1956, 1958, 1960, 1962, 1963

## Katso myös
* Luettelo 5 000 pistettä saavuttaneista Korisliiga-pelaajista

## Lähteet
* 
* Raimo Lindholm Suomen Koripalloliitto
* Maajoukkuetilastot  Suomen Koripalloliitto

### Viitteet

## Aiheesta muualla
Pride Park Stadium

**Pride Park Stadium** on jalkapallojoukkue Derby Countyn kotistadionina toimiva jalkapallostadion Derbyssa, Englannissa. Stadion on kapasiteetiltaan 33&nbsp;597 katsojapaikan suuruinen, mutta kaudeksi 2008/2009 sitä suurennettaneen 44&nbsp;000-paikkaiseksi.

Stadion valmistui vuonna 1997 ja se korvasi Derby Countyn edellisen stadionin Baseball Groundin. Stadionin avasi virallisesti 18. heinäkuuta kuningatar Elisabet II. Avajaisottelussa 4. elokuuta Derby kohtasi Sampdorian. Ensimmäinen virallisen ottelun Derby County pelasi Wimbledonia vastaan.

Pride Park on isännöinyt kolmea Englannin alle 21-vuotiaiden maaottelua ja yhden miesten maaottelun, kun Englanti voitti Meksikon 4–0 toukokuussa 2001. Ottelussa tehtiin stadionin katsojaennätys 33&nbsp;597. Korkein katsojamäärä Derby Countyn ottelussa on ollut 33&nbsp;475.

## Aiheesta muualla
*Stadion worldstadiums.comissa 
*Kotisivut
University of Bolton Stadium

**University of Bolton Stadium** on stadion Horwichissa, Englannissa, lähellä Boltonia. Stadion on Englannin ykkösliigassa pelaavan Bolton Wanderersin kotistadion.

## Historia
Moderni 28&nbsp;723 -paikkainen stadion avattiin vuonna 1997, korvaten Boltonin vanhan Burnden Park -stadionin. 

Ensimmäinen Valioliigaottelu stadionilla pelattiin 1. syyskuuta 1997 Evertonia vastaan. Ottelu päättyi maalittomaan tasapeliin. Ensimmäinen maalintekijä stadionilla oli Boltonin Alan Thompson, joka upotti rangaistuspotkunsa varmasti maaliin 1–1 tasapeliin päättyneessä ottelussa Tottenhamia vastaan 23. syyskuuta -97.

## Boltonin yleisökeskiarvot

## Lähteet

## Aiheesta muualla

*Worldstadiums.com: stadionin esittely
*Informaatiota
Placerias

**Placerias** (nimen merkitys: *”leveä keho”*) on sukupuuttoon kuollut myöhäisellä triaskaudella elänyt dicynodonttiterapsidisuku. Sukuun luetaan laji *Placerias hesternus*, josta *P. gigas* on synonyymi. Mikäli *Moghreberia nmachouensis* katsotaan *Placerias*-sukuun kuuluvaksi nimellä *Placerias nmachouensi*, niin silloin suvussa on kaksi lajia.

## Ominaisuudet
*Placerias* saattoi kasvaa 3,5 metriä pitkäksi ja painaa yli tonnin. *Placeriaksella* oli vankat ja paksut jalat ja tynnyrimäinen ruumis. Niillä oli myös muiden dicynodonttien tapaan nokka ja suun molemmilla puolilla torahammas. *Placeriasin* kallo on noin 68 cm pitkä.

## Elintavat
*Placerias* oli luultavasti laumaeläin ja sen elintavat muistuttivat ehkäpä nykyistä virtahepoa. Sadekaudella *Placerias* saattoi viettää suuren osan ajastaan vedessä, jossa se oli myös melko hyvin turvassa maapedoilta. *Placerias* oli kasvinsyöjä. Sadekaudella se mahdollisesti söi tuoreita lehtiä ja kasvinversoja. Kuivana kautena, jolloin tuoretta ravintoa oli vähän se ehkä kaivoi maasta esiin juuria ja mukuloita. Uros *Placeriasilla* oli erityisen suuret torahampaat ja ne saattoivat olla tärkeässä osassa niiden lisääntymiskautena esimerkiksi muiden urosten pelottelussa. Torahampaat olivat myös hyvä puolustusase ja niitä käytettiin myös nokan ohella ravinnon kaivamiseen, josta kertovat torahampaisiin jääneet kuviot.

## Fossiililöydöt
*Placerias* oli laajimmalle levinnyt myöhäistriaskautinen dikynodontti. Sen fossiileja on löydetty Yhdysvaltojen itä- ja länsirannikolta, ja jos *Moghreberia nmachouensis* luetaan sukuun niin silloin myös Marokosta. Parhaat *Placerias*-fossiilit on löydetty Arizonasta, ”*Placerias*-louhokseksi” kutsutusta paikasta. Sieltä on löydetty samasta paikasta yli 40 eläimen luurangot. Mahdollisesti ne kuolivat samaan paikkaan ankarana kuivana kautena ja menehtyivät nälkään ja janoon.


Kuva:Gfp-placerias-skeleton.jpg|*Placeriasin* luuranko
Kuva:Placerias at the Rainbow Forest Museum.jpg|*Placeriasin* luuranko Rainbow Forest Museumissa, Arizonassa Yhdysvalloissa
Kuva:Placerias.jpg|*Placeriasin* luuranko Rainbow Forest Museumissa
Kuva:Phystosaur attacking herbivore species.JPG|*Placeriasin* ja phytosaurin luurangot
Kuva:Placerias BW.jpg|*Placerias*-lauman rekonstruktio
Kuva:Placerias hesternus.jpg|*Placeriasin* koko verrattuna ihmiseen


### Fylogenia

Sidor (2003), lisätty *[[Kwazulusaurus]]* Maisch, (2002):

## Lähteet
Risto Kala

**Risto Antero Kala** (24. heinäkuuta 1941 Helsinki – 25. marraskuuta 2021 Vantaa) oli suomalainen lääkäri ja koripalloilija.

## Elämä ja ura
### Koripalloilijana

Risto Kala kuului Suomen koripallomaajoukkueeseen, joka Genevessä pelattujen karsintojen kautta selvitti tiensä Tokion 1964 olympialaisiin. Kisoissa Suomi voitti yhdeksästä pelistä neljä ja sijoittui 11:nneksi. Sen jälkeen Suomi ei ole koripalloa olympiakisoissa pelannut.

Kala pelasi 1960-luvulla 38 maaottelua ja voitti PM-kultaa 1962. Panttereiden riveissä 187-senttinen Kala voitti SM-kultaa 1959 ja oli SM-sarjan paras korintekijä kaudella 1968–1969. Myös hänen veljensä Juhani Kala pelasi maajoukkueessa ja Panttereissa. Koripallouraansa Risto Kala jatkoi senioritasolla ja saavutti senioreiden MM-pronssia 2001. Jalkapallossa hän voitti nuorten Suomen mestaruuden 1959 edustaen Helsingin Jalkapalloklubia.

Vuonna 2018 hänet nimettiin Suomen koripallon Hall of Fameen.

### Lääkärinä

Risto Kala oli lääketieteen ja kirurgian tohtori ja työskenteli sisätautien ja sydäntautien erikoislääkärinä, dosenttina ja Marian sairaalan ylilääkärinä. Hän väitteli tohtoriksi 1972. Väitöskirjan nimi oli ”Venous plasma angiotensin II in man. Diurnal variation and response to various postural stimuli and exercise”. Kala toimi Suomen Urheilulääkäriyhdistyksen sihteerinä 1970–1973 ja puheenjohtajana 1973–1976, koripallomaajoukkueen lääkärinä ja Suomen Olympiakomitean lääketieteellisen valiokunnan jäsenenä. Vuonna 2006 hänet kutsuttiin Suomen Kardiologisen Seuran kunniajäseneksi.

## Lähteet
* 
* Risto Kala Finnish Basketball Hall of Fame
* Risto Kala Suomen Koripalloliitto
* Maajoukkuetilastot Suomen Koripalloliitto

### Viitteet
Rafael Gordillo

**Rafael Gordillo Vázquez** (s. 24. helmikuuta 1957 Almendralejo, Badajozin maakunta, Espanja) on espanjalainen entinen jalkapalloilija.

Vanhempiensa kanssa Sevillaan muutaman kuukauden vanhana muuttanut Gordillo asui perheineen El Polígono de San Pablon kaupunginosassa, jossa hän alkoi pelata jalkapalloa lasten Unidad-nimisessä joukkueessa. Ammattilaisurallaan hän edusti Real Betisiä, Real Madridia ja Écijaa.

Espanjan maajoukkueessa Gordillo pelasi vuosien 1978 ja 1988 välillä 75 ottelua, joissa hän teki kolme maalia. Hän edusti maataan kahdesti MM-kisoissa (1982, 1986) ja kolmesti EM-kisoissa (1980, 1984 ja 1988).

2010–2011 Gordillo toimi Real Betisin puheenjohtajana.

## Lähteet
Spliethoff

**Spliethoff's Bevrachtingskantoor B.V.** on Johan Frederik Spliethoffin vuonna 1921 perustama alankomaalainen varustamokonserni. Johanin poika Herman Spliethoff tilasi vuonna 1946 yhtiölle ensimmäisen uutena hankitun aluksen. Alus (M/S Keizersgracht) sai nimensä amsterdamilaiselta kanavalta, jonka varrella konsernin toimisto sijaitsi. Tuosta lähtien Spliethoff on nimennyt laivansa kanavien () mukaan. Nimistä on muodostunut yrityksen tavaramerkki. Konserni pääasiassa kuljettaa metsäteollisuuden tuotteita ja kontteja ympäri maailman sekä viestintä-, kaasu- ja  öljyteollisuuden suuriin hankkeisiin liittyviä erikoiskuljetuksia.

Kesäkuussa 2002 Spliethoffiin kokonaan omistama tytäryhtiö Transfennica Nederland B.V. osti enemmistöosuuden (51&nbsp;%) suomalaisen Transfennican osakkeista. Transfennica Nederland B.V. perustettiin tämän yrityskaupan vuoksi. Transfennica on johtavassa asemassa metsäteollisuuden logistiikkapalveluiden tarjoajana ja tuotteita kuljettavana ro-ro-varustamona Suomessa.

Syyskuussa 2003 konserni osti osake-enemmistön alankomaalaisesta Wijnne & Barends -varustamosta. Wijnne & Barends on erikoistunut lähimerenkulkuun. Vuonna 2016 Spliethoff osti suomalaisen Bore -varustamon Rettig Groupilta.

## Laivasto

Spliethoffin laivasto:

## Lähteet

## Aiheesta muualla
*Spliethoff
Teijo Finneman

**Teijo Uolevi Finneman** (s. 9. syyskuuta 1944 Helsinki) on suomalainen aktiiviuransa lopettanut koripalloilija.

Finneman oli mukana Suomen menestyksekkäimmässä koripallomaajoukkueessa, joka osallistui Tokion olympialaisiin 1964 ja sijoittui Suomessa järjestetyissä EM-kisoissa 1967 kuudenneksi. Takamiehenä pelannut Finneman osallistui EM-kisoihin myös vuonna 1965 ja voitti PM-kultaa 1964, 1966 ja 1970. Hän voitti Helsingin Kisa-Tovereitten riveissä viisi SM-kultaa 1961–1965. Finneman pelasi SM-sarjassa HKT:n joukkueessa yhteensä 10 kautta ja 162 ottelua, joissa teki 1528 pistettä keskiarvolla 9,4. Seura jäädytti hänen pelipaitansa vuonna 2005, ja saman kunnian saivat myös Kari Liimo, Martti Liimo ja Pertti Laanti sekä vuotta aiemmin Raimo Vartia.

Finneman nimettiin elokuussa 2015 Suomen koripallon Hall of Fameen.

Finneman pelasi yhteensä 117 maaottelua vuosina 1963–1971 ja teki niissä 537 pistettä. Hän pelasi myös Ruotsin (joukkueena Helsingborg) ja Itävallan (joukkueena Klosterneuburg) mestaruussarjoissa sekä Yhdysvaltain yliopistosarjassa (joukkueena Dowling College).

## Saavutuksia
* Suomen mestaruus 1961, 1962, 1963, 1964 ja 1965
** SM-hopeaa 1966, 1968 ja 1969
* Suomen cupin hopeaa 1968

## Lähteet
* 
* Teijo Finneman Suomen Koripalloliitto
* Maajoukkuetilastot  Suomen Koripalloliitto

### Viitteet
Triglav

**Triglav** on Slovenian, Julisten Alppien sekä entisen Jugoslavian korkein vuori. Gorenjskan alueella sijaitsevan vuoren korkeus on 2&nbsp;864 metriä. 
 
Nimi *Triglav* tarkoittaa vuoren muodon mukaisesti *kolmipäistä*. Vuori on kuvattu sekä Slovenian lipussa että vaakunassa. Nimen Triglav sanotaan eräiden lähteiden mukaan viittaavan myös Triglav-nimiseen slaavilaiseen jumalaan.

Triglav sijaitsee sen mukaan nimetyssä Triglavin kansallispuistossa. Vuoren huipulle johtaa 30 viitoitettua kiipeilyreittiä, joista suurin osa on erittäin vaativia. Vuosittain vuorelle kiipeää noin 50&nbsp;000–70&nbsp;000 henkeä. Ensimmäisenä Triglaville nousi Luka Korošec vuonna 1778. Vuoren huipulla sijaitsee Slovenian tärkeä symboli, Aljaževin torni.

## Katso myös
*Luettelo maiden korkeimmista kohdista

## Lähteet

## Aiheesta muualla

*Triglav SummitPost-sivustolla
Evansin gambiitti

**Evansin gambiitti** on shakkiavaus, joka alkaa siirroilla:
:`1. e4 e5 2. Rf3 Rc6 3. Lc4 Lc5 4. b4`

Avaus on nimetty merikapteeni William Davies Evansin mukaan, joka kehitti sen vuonna 1824. Evansin gambiitti on aggressiivinen muunnelma italialaisesta pelistä, joka normaalisti jatkuisi siirroilla 4.d4 tai 4.c3. Siirron 4.b4 idea on antaa sotilas, jotta saa keskustan haltuun ja painostusta mustan heikkoon f7-sotilaaseen.

Evansin gambiittiin on keksitty tarpeeksi hyvät puolustukset mustalle, minkä takia sitä ei käytetä enää huipputasolla.

## Muunnelmia
Tavallinen jatko on
:`4...Lxb4 5.c3 La5`

Göringin hyökkäys poikkeaa edellisestä mustan viidennessä siirrossa
:`5...Lc5 6.0-0 d6 7.d4 exd4 8.cxd4 Lb6 9.Rc3 Ra5 10.Lg5`

## Lähteet
Painin maailmanmestaruuskilpailut 1991

**Vuoden [[1991]] [[paini]]n [[painin maailmanmestaruuskilpailut|maailmanmestaruuskilpailut]]**:

* Miesten paini, 26. syyskuuta–6. lokakuuta, Varna, Bulgaria
* Naisten paini, Tokio, Japani
Primera Divisiónin kausi 2007–2008

**Primera Divisiónin kausi 2007–2008** oli Espanjan jalkapallon pääsarjan Primera Divisiónin 77. kausi. Kausi alkoi 25. elokuuta 2007 ja päättyi 18. toukokuuta 2008. Kausi päättyi aikaisemmin kuin edellinen kesäkuussa 2008 pelattujen EM-kilpailuiden vuoksi.

Real Madrid varmisti mestaruuden jo neljänneksi viimeisellä kierroksella. Mestaruus oli joukkueelle toinen peräkkäinen. Seurakseen Mestarien liigaan Madrid sai Villarrealin, jolle toinen sija oli sen historian paras. Mestarien liigan karsintoihin pääsivät Barcelona ja Atlético Madrid.

Edellisellä kaudella pudonneiden Celtan, Real Sociedadin ja Gimnàsticin tilalle nousivat Valladolid, Almería ja Murcia. Murcian kohtalona oli pudota heti takaisin, ja toinen putoaja oli alkukierroksilta lähtien perää pitänyt, talousvaikeuksista kärsinyt Levante. Hieman yllättäen kolmanneksi putoajaksi varmistui viimeisellä kierroksella Zaragoza, joka sijoittui edellisellä kaudella kuudenneksi. Ennakoitua heikommin pelasi myös edellisen kauden nelonen Valencia, joka oli niin ikään putoamisvaarassa kauden lähestyessä loppuaan. Lopulta joukkue sijoittui kuitenkin siedettävästi kymmenenneksi ja varmisti myös paikan Uefa-cupiin voittamalla Espanjan cupin Copa del Reyn. Suurimpia yllättäjiä oli ensimmäisen pääsarjakautensa pelannut nousijajoukkue Almería, joka sijoittui kahdeksanneksi.

Kautta varjosti Sevillan Antonio Puertan kuolema. Puerta tuupertui maahan kesken Getafea vastaan pelatun kauden avausottelun ja menehtyi muutamaa päivää myöhemmin sairaalassa.

## Sarjataulukko

O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero, P = pisteet

¹ Deportivo sai yhdeksännellä sijallaan paikan Intertoto-cupista, sillä edelle sijoittuneet Mallorca ja Almería eivät hakeneet paikkaa.
² Valencia sai Copa del Reyn voitollaan paikan Uefa-cupista.

## Parhaat maalintekijät

Suluissa rangaistuspotkusta tehdyt maalit.

## Parhaat maalivahdit

## Tulokset

Kotijoukkue vasemmalla, vierasjoukkue ylhäällä.

## Stadionit

## Valmentajat

Suluissa ottelukierrokset, mikäli valmentaja on vaihtunut kesken kauden.

## Lähteet
* La Ligan virallinen sivusto
Lohkominen (maanmittaus)

**Lohkominen** on Suomessa kiinteistötoimitus, jossa yhteen tai useampaan rekisteriyksikköön kuuluva rajoiltaan määrätty määräala muodostetaan eri kiinteistöksi tai siirretään ennestään olevaan kiinteistöön. Lohkomistoimituksen tekee joko maanmittauslaitoksen tai asemakaava-alueella kaupungin tai kunnan palveluksessa oleva viranomainen.

Lohkomistoimituksessa mukana olevien kiinteistöjen alueissa tapahtuu muutoksia. Lohkomisessa vahvistetaan muodostettavan kiinteistön rajat sekä kiinteistön käyttöön liittyvät oikeudet kuten osuudet yhteisiin alueisiin ja rasitteet. Lohkomisen jälkeen tieto uudesta kiinteistöstä tallennetaan julkiseen kiinteistörekisteriin. Lohkominen liittyy yleensä kiinteistökauppaan, mutta myös perintönä tai lahjana saatu määräala muodostetaan lohkomalla kiinteistöksi. Lohkominen on yleisin viranomaisten tekemä kiinteistötoimitus: vuodessa niitä tehdään noin 18 000.

## Lohkomisia
*Varsinaisessa lohkomisessa* yhteen rekisteriyksikköön kuuluva rajoiltaan määrätty alue lohkotaan yhdeksi tai useammaksi kiinteistöksi.***'

''Tontin lohkomisessa'' lohkotaan sitovan tonttijaon mukainen määräala [[Tontti|tontiksi]] asemakaava-alueella.***'

*Siirtolohkomisessa* määräala siiretään ennestään olevaan kiinteistöön.******

*Yhteislohkominen* on kyseessä, kun useista kiinteistöistä (tai yhteisalueista) luovutetut määräalat muodostetaan yhdeksi uudeksi kiinteistöksi tai siirretään ennestään olevaan kiinteistöön. Yhteislohkomisella voidaan esimerkiksi muodostaa uusi kiinteistö, joka koostuu kahdesta eri kiinteistöstä erotetusta määräalasta.******

*Yhteisen alueen lohkomisessa* yhteinen alue muodostetaan kiinteistöksi tai siiretään ennestään olevaan kiinteistöön.******

*Yleisen alueen lohkomisessa* muodostetaan yleinen alue kiinteistöksi.******

## Emäkiinteistö, lohkokiinteistö ja kantakiinteistö
Kun erotetaan määräala kiinteistöstä, kutsutaan ositettavaa kiinteistöä emäkiinteistöksi, määräalasta muodostettua kiinteistöä lohkokiinteistöksi ja emäkiinteistöstä jäljelle jäävää kiinteistöä kantakiinteistöksi.

Kantakiinteistö on 1.5.2001 alkaen saanut emäkiinteistön vanhan kiinteistötunnuksen. Aiemmin se vaihtui.****

## Katso myös
* Halkominen

## Lähteet
Vilho Ruuskanen

**Vilho ”Ville” Ruuskanen** (12. lokakuuta 1912 Terijoki – 7. lokakuuta 1980 Helsinki) oli suomalainen näyttelijä.

Ruuskasen ura alkoi Helsingin Kansanteatterissa, missä hän näytteli pitkään. Hänet muistetaan teattereissa operettisankarina. Sodan viihdyttäjiin kuuluneen Ruuskasen laulu-ura on jäänyt kuitenkin lähes pimentoon. Myöhemmin hän näytteli muun muassa lyhytikäiseksi jääneessä Suomen Työväen Teatterissa.

Ainoa pääosa Vilho Ruuskasella oli ruotsalaisen Anders Ejen romaaniin perustuvassa Nils Dahlströmin ja Oskar Tengströmin ohjaamassa Dollari-miljoonassa (1942), joka on kadonnut tai tuhoutunut. Muuten hänelle kertyi lähinnä pienehköjä osia ja avustajarooleja. Muissa huomattavissa elokuvarooleissaan Ruuskanen näytteli muun muassa seppä Kristoa elokuvassa Nummisuutarit (vuoden 1938 versio), näyttelijä Kimmo Arijoutsia elokuvassa Suomisen taiteilijat (1943) sekä luutnantti Autiota *[[Tuntematon sotilas (vuoden 1955 elokuva)|Tuntemattomassa sotilaassa]]* (1955). Lisäksi hänellä oli rooleja *[[Pekka Puupää]]* -elokuvissa. Hänen viimeinen elokuvaroolinsa oli pieni näyttäytyminen elokuvassa *[[Täällä Pohjantähden alla (vuoden 1968 elokuva)|Täällä Pohjantähden alla]]* (1968).

Ruuskanen on haudattu Hietaniemen hautausmaan uurnalehtoon Helsinkiin.

## Lähteet

## Aiheesta muualla
*
Painin maailmanmestaruuskilpailut 2002 (kreikkalais-roomalainen paini)

**Vuoden [[Urheiluvuosi 2002|2002]] [[kreikkalais-roomalainen paini|kreikkalais-roomalaisen painin]] [[painin maailmanmestaruuskilpailut|maailmanmestaruuskilpailut]]** järjestettiin 20. syyskuuta–22. syyskuuta 2002 Moskovassa, Venäjällä. Kisoissa painittiin seitsemässä painoluokassa.

## Mitalistit

## Tilastot maittain

## Suomen edustajat

## Lähteet
* FILA:n tietokanta
*
Ei-tappava ase

**Ei-tappava ase** on ase, joka ei oikein käytettynä tapa eikä aiheuta huomattavia vaurioita kehoon. Ei-tappavia aseita kutsutaan Suomessa nimellä **vähemmän vaaralliset voimakeinot** (lyhennettynä **V3**). Näihin kuuluvat muun muassa paprika- ja kaasusumutin, teleskooppipatukka sekä etälamautin.

## Lähteet

## Aiheesta muualla